സഞ്ജുവിന്റെ ശനിദശ മാറുന്നു: സൂപ്പര്താരങ്ങളെ ടീമിലെത്തിച്ച് രാജസ്ഥാന് റോയല്സ് ദുബായ്: യുഎഇയില് നടക്കാനിരിക്കുന്ന രണ്ടാം പാദ ഐപിഎല് മത്സരങ്ങള് ആരംഭിക്കാനിരിക്കെ സൂപ്പര് താരങ്ങളെ ടീമിലെത്തിച്ച് രാജസ്ഥാന് റോയല്സ്. വെസ്റ്റിന്ഡീസ് താരങ്ങളായ എവിന് ലൂയിസും ഓഷേല് തോമസുമാണ് രാജസ്ഥാനിലെത്തിയത്. ഓഷേല് തോമസ് മുമ്ബ് രാജസ്ഥാന് റോയല്സില് കളിച്ചിട്ടുള്ള താരമാണ്. മാനസികാരോഗ്യം ചൂണ്ടിക്കാട്ടി ക്രിക്കറ്റില്നിന്ന് അനിശ്ചിതകാല ഇടവേളയെടുത്ത ഓള്റൗണ്ടര് ബെന് സ്റ്റോക്സിനും രണ്ടാമത്തെ കുഞ്ഞിന്റെ ജനനവുമായി ബന്ധപ്പെട്ട് ഐപിഎല്ലില് നിന്ന് പിന്മാറിയ ഇംഗ്ലണ്ട് വിക്കറ്റ് കീപ്പര് ബാറ്റ്സ്മാന് ജോസ് ബട്ലറിനും പകരക്കാരായാണ് ലൂയിസും ഓഷേല് തോമസും ടീമിലെത്തിയത്. 2019 സീസണില് രാജസ്ഥാന് റോയല്സിന് വേണ്ടി കാണിച്ചിട്ടുള്ള ഓഷേല് തോമസ് നാല് മത്സരങ്ങളില് നിന്ന് അഞ്ച് വിക്കറ്റ് നേടിയിരുന്നു. വെസ്റ്റിന്ഡീസിനായി 20 ഏകദിനങ്ങളിലും 17 ടി20കളിലും താരം കളിച്ചിട്ടുണ്ട്. ഏകദിനത്തില് 27 വിക്കറ്റും ടി20 ക്രിക്കറ്റില് 19 വിക്കറ്റുമാണ് താരം നേടിയിട്ടുള്ളത്. അതേസമയം, മുംബൈ ഇന്ത്യന്സില് നേരത്തെ കളിച്ചിട്ടുള്ള താരമാണ് എവിന് ലൂയിസ്. ഓപ്പണറായ താരം 16 ഐപിഎല് മത്സരങ്ങളില് നിന്നായി 430 റണ്സ് നേടിയിട്ടുണ്ട്. Tags sanju samson RAJASTHAN ROYALS ipl 2021 shortlink